Sowoneul Malhaebwa (Genie) (lagu)

"Sowoneul Malhaebwa (Genie)" (Korea: 소원을 말해봐 (Genie), makna harfiah: Beritahuku Hajatmu, digayakan sebagai GENIE di Jepun) merupakan single utama daripada album dengan nama yang sama oleh kumpulan muzik dari Korea Selatan, Girls' Generation. Dilancarkan secara digital pada 22 Jun 2009 oleh label SM Entertainment, lagu ini menjadi single hit ke-6 Korea, yang berada di tempat teratas dalam pelbagai carta luar talian dan dalam talian.

Latar belakang 
Selepas kejayaan album mini sebelum ini, Gee, kumpulan Girls' Generation diberikan cuti pendek. Pada akhir bulan Jun, pihak SM Entertainment mengumumkan bahawa kumpulan muzik ini akan membuat kemunculan semula single baru dan mempamerkan konsep "Gadis Marin". Dengan itu, single "Sowoneul Malhaebwa (Genie)" kemudiannya dilancarkan secara digital pada 22 Jun 2009. Persembahan pertama untuk album mini dengan single ini diadakan pada 26 Jun di rancangan muzik Music Bank. Dalam masa beberapa hari, lagu ini menduduki kedudukan teratas dalam 10 buah carta muzik digital yang berbeza.Lagu ini juga dianugerahkan sebagai album dan muat turun nada dering paling popular.

Digubah oleh Wik Judith Anne, Robin Jenssen, Ronny Svendsen, Nermin Harambasic dan Fridolin Nordso (Dsign Muzik), lagu itu asalnya bertajuk "I Just Wanna Dance" (Aku Hanya Ingin Menari). Selepas SM Entertainment membeli hak untuk lagu tersebut, maka seni kata lagu itu ditulis semula dengan komposisi tambahan oleh Yoo Young-jin dan melodi yang diatur oleh Han Yoo-jin.

Senarai runut

Versi bahasa Jepun 

"Genie" (digayakan sebagai GENIE) merupakan tajuk rasmi bagi single "Sowoneul Malhaebwa (Genie)" dalam bahasa Jepun. Single alih bahasa ini adalah single berbahasa Jepun pertama Girls' Generation yang dilancarkan pada 8 September 2010 di Jepun. Satu video muzik versi baru telah dihasilkan untuk versi ini dan video teasernya pula telah dikeluarkan pada 19 Ogos 2010. Pada 26 Ogos 2010, video muzik penuh lagu ini telah dikeluarkan. Lagu ini mencapai kedudukan ke-5 dalam carta Oricon pada hari ia dilancarkan dan mencapai tempat kedudukan ke-2 pada 11 September 2010. Bagi mempromosikan single ini, ia dilancarkan dalam tiga edisi iaitu dua edisi CD+DVD (terhad dan biasa) serta edisi CD sahaja. Untuk edisi terhad, ia disertakan dengan buku foto istimewa dan kad foto rawak (1 daripada 9 gambar ahli kumpulan). Single "Genie" ini turut mengandungi lagu untuk versi bahasa Koreanya.

Senarai runut

Rujukan

Pautan luar 
  
  

Single 2009
Single 2010
Lagu Girls' Generation
Single SM Entertainment
Lagu berbahasa Korea
Lagu berbahasa Jepun